Drie in Kalifornië vas oor terreur-komplot | Nuus24
Drie in Kalifornië vas oor terreur-komplot
Kalifornië – Drie mans van Kalifornië is Woensdag aangekla van terrorisme ná hulle glo beplan het om Amerikaners in die buiteland te teiken.Ralph Deleon, Miguel Alejandro Santana Vidriales en Arifeen David Gojali het glo saamgesweer om plofstof en ander wapens aan terroriste in die buiteland te verskaf. Die mans kan tronkstraf van tot 15 jaar opgelê word as hulle skuldig bevind word. Die drie is vroeër die maand in hegtenis geneem. Amptenare sê hulle het beplan om na Afganistan te reis, waar hulle glo met Sohiel Omar Kabir, ‘n 34-jarige Amerikaner wat ook op terrorisme-aanklagte tereg staan, sou vergader.Die mans wou daarna verskeie aanvalle op militêre basisse in die buiteland uitvoer.– Volg Nuus24 op Twitter
Lees meer oor: kalifornië | terrorisme VOLGENDE OP NUUS24X